സ്വന്തം കെട്ടിടത്തില് സംസ്ഥാനത്തെ ആദ്യ ജില്ല പി.എസ്.സി ഒാഫിസ് തുറന്നു പാലക്കാട്: സ്വന്തം കെട്ടിടത്തില് സംസ്ഥാനത്തെ ആദ്യ ജില്ല പി.എസ്.സി ഓഫിസ് പാലക്കാട്ട് മുഖ്യമന്ത്രി പിണറായി വിജയന് ഉദ്ഘാടനം ചെയ്തു. നാലു നിലകളിലായി 17,860 ചതുരശ്ര അടിയില് നിര്മാണം പൂര്ത്തിയാക്കിയ കെട്ടിടത്തില് രണ്ട് ഓണ്ലൈന് പി.എസ്.സി പരീക്ഷ കേന്ദ്രങ്ങളാണ് സജ്ജീകരിച്ചിട്ടുള്ളത്. കേരള പി.എസ്.സിയുടെ ഏറ്റവും വലിയ പരീക്ഷ കേന്ദ്രമാണ് പാലക്കാേട്ടത്. ഒന്നാം നിലയില് എന്ക്വയറി, തപാല് വിഭാഗങ്ങള്, പരിശോധന ഹാള്, പാര്ക്കിങ് ഏരിയ എന്നിവയും ഒന്നാം നിലയില് ഓഫിസ്, ഇന്റര്വ്യൂ ഹാള് എന്നിവയും ഒരുക്കിയിരിക്കുന്നു.രണ്ടും മൂന്നും നിലകളിലായാണ് രണ്ട് ഓണ്ലൈന് പരീക്ഷ കേന്ദ്രങ്ങള് ഒരുക്കിയിരിക്കുന്നത്. പൂര്ണമായും ഭിന്നശേഷി സൗഹൃദമായ കെട്ടിടമാണിത്. ഭിന്നശേഷിക്കാരായ ഉദ്യോഗാര്ഥികള്ക്ക് വേണ്ടി റാമ്ബ്, ലിഫ്റ്റ് സൗകര്യങ്ങളും സജ്ജമാക്കിയിട്ടുണ്ട്. ഓണ്ലൈന് പരീക്ഷകേന്ദ്രം മന്ത്രി കെ. കൃഷ്ണന്കുട്ടി ഉദ്ഘാടനം ചെയ്തു. പരിപാടിയില് കേരള പി.എസ്.സി ചെയര്മാന് അഡ്വ. എം.കെ. സക്കീര് അധ്യക്ഷനായി. ജില്ല ഓഫിസ് പ്രവര്ത്തനോദ്ഘാടനം നിയമസഭ സ്പീക്കര് എം.ബി. രാജേഷ് ഓണ്ലൈനായി നിര്വഹിച്ചു. ഷാഫി പറമ്ബില് എം.എല്.എ, ജില്ല പഞ്ചായത്ത് പ്രസിഡന്റ് കെ. ബിനുമോള്, വാര്ഡ് കൗണ്സിലര് എസ്. ഷൈലജ, കമീഷന് അംഗങ്ങളായ സി. സുരേശന്, ഡോ. കെ.പി. സജിലാല്, ടി.ആര് അനില്കുമാര്, മുഹമ്മദ് മുസ്തഫ കടമ്ബോട്ട്, ഡോ. സി.കെ ഷാജിബ്, കലക്ടര് മൃണ്മയി ജോഷി, പി.എസ്.സി സെക്രട്ടറി സാജു ജോര്ജ്, പാലക്കാട് ജില്ല ഓഫിസര് മുകേഷ് പരുപ്പറമ്ബത്ത്, പാലക്കാട് പി.ഡബ്ല്യു.ഡി കെട്ടിടം വിഭാഗം എക്സിക്യൂട്ടിവ് എന്ജിനീയര് യു.പി ജയശ്രീ എന്നിവര് സംസാരിച്ചു. പി.എസ്.സി കെട്ടിട നിര്മാണം പൂര്ത്തിയാക്കിയ കോഴിക്കോട് മൂപ്പന്സ് ആസ്ടെക് കോണ്ട്രാക്ടിങ് ചെയര്മാന് അഹമ്മദ് മൂപ്പന് പി.എസ്.സി ചെയര്മാന് അഡ്വ. എം.കെ. സക്കീര് മൊമേന്റാ നല്കി ആദരിച്ചു.പാലക്കാട് മെഡിക്കല് കോളജിലെ നിയമനം സംവരണ മാനദണ്ഡങ്ങള് പാലിച്ച് പി.എസ്.സി ചെയര്മാന്പാലക്കാട്: പട്ടികജാതി വകുപ്പിന് കീഴിലുള്ള പാലക്കാട് ഗവ. മെഡിക്കല് കോളജിലെ വിവിധ തസ്തികകളിലെ ഒഴിവുകളിലേക്ക് നിലവിലുള്ള സംവരണ മാനദണ്ഡങ്ങളനുസരിച്ചാണ് നിയമനം നടത്താനാവുകയെന്ന് പി.എസ്.സി ചെയര്മാന് എം.കെ. സക്കീര്. വഖഫ് ബോര്ഡിലേതുപോലെയോ ദേവസ്വം ബോര്ഡ് പോലെയോ പട്ടികജാതിവകുപ്പിനു കീഴിലെ സ്ഥാപനത്തില് പ്രത്യേക നിയമനം സാധ്യമല്ല. സംവരണ തത്ത്വങ്ങള് പാലിച്ച് മെറിറ്റ് അടിസ്ഥാനത്തില് മാത്രമേ നടത്താനാകൂ. റാങ്ക് ലിസ്റ്റുകള് ചുരുക്കുന്നതില് അപ്രായോഗികതയുണ്ട്. ഒഴിവിന് ആനുപാതികമായി സംവരണ തത്ത്വങ്ങള് പാലിച്ചുകൊണ്ട് റാങ്ക് ലിസ്റ്റ് തയ്യാറാക്കുന്നത് സംബന്ധിച്ച് പഠിക്കാന് സര്ക്കാര് ജസ്റ്റിസ് ദിനേശന് കമീഷനെ നിയമിച്ചിട്ടുണ്ട്. കമീഷന് ശിപാര്ശ കൂടെ ലഭിച്ചേശഷം ഇതുസംബന്ധിച്ച് തീരുമാനമെടുക്കാനാവും. എല്ലാ തസ്തികളിലേക്കും സിലബസ് പരിഷ്കരണം കൊണ്ടുവരും.